CELEX: 62021TN0643
Language: fi
Date: 2021-10-05 00:00:00
Title: Asia T-643/21: Kanne 5.10.2021 – Foodwatch v. komissio

29.11.2021   
            
            
               FI
            
            
               Euroopan unionin virallinen lehti
            
            
               C 481/38
            
         
      Kanne 5.10.2021 – Foodwatch v. komissio
      (Asia T-643/21)
      (2021/C 481/53)
      Oikeudenkäyntikieli: saksa
      
         Asianosaiset
      
      
         Kantaja: Foodwatch eV (Berliini, Saksa) (edustajat: asianajajat R. Klinger, C. Douhaire ja S. Ernst)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa asetuksen (EY) N:o 1049/2001 nojalla tehdyn 5.8.2021 päivätyn komission päätöksen [C(2021)5963 final], jolla hylättiin 6.5.2021 päivätty kantajan uudistettu pyyntö saada tutustua laajasti asiakirjaan, jonka otsikko on ”Briefing for the EU RCF co-chair for the Regulatory Cooperation Forum meeting on 3-4 February 2020” [Ares(2021)1264866], siltä osin kuin kyseinen hylkääminen perustuu asetuksen (EY) N:o 1049/2001 4 artiklan 1 kohdan a alakohdan kolmannessa luetelmakohdassa säädettyyn epäämisperusteeseen ja
               
            
                  —
               
               
                  velvoittaa komission korvaamaan oikeudenkäyntikulut, mukaan lukien kantajalle aiheutuneet kulut.
               
            
         Oikeudelliset perusteet ja pääasialliset perustelut
      
      Kantaja tukeutuu kanteessaan, jonka hän on nostanut 5.8.2021 päivätystä komission päätöksestä C(2021)5963 final, jossa häneltä evätään mahdollisuus tutustua rajoittamattomasti asiakirjaan, joka koskee EU:n ja Kanadan väliseen laaja-alaiseen talous- ja kauppasopimukseen (CETA) liittyvän sääntely-yhteistyön foorumin (RCF) kokouksen valmistelua, seuraaviin kanneperusteisiin:
      
                  1)
               
               
                  Ensimmäinen kanneperuste: asetuksen N:o 1049/2001 (1) 4 artiklan 1 kohdan a alakohdan kolmannen luetelmakohdan rikkominen oikeussääntöjen virheellisellä soveltamisella
                  
                              —
                           
                           
                              Oletus mainitussa säännöksessä tarkoitetusta vahingosta kansainvälisille suhteille sillä perusteella, että sisäisten strategisten pohdintojen paljastuminen voisi vaarantaa mainitun sopimuksen täytäntöönpanoon liittyvän jatkuvan näkemystenvaihdon menestyksellisen lopputuloksen, on virheellinen.
                           
                        
                              —
                           
                           
                              Oletus mainitussa säännöksessä tarkoitetusta vahingosta kansainvälisille suhteille sillä perusteella, että käytettyjä tietoja voisivat kolmannet maat käyttää EU:ta vastaan, on virheellinen.
                           
                        
                              —
                           
                           
                              Oletus mainitussa säännöksessä tarkoitetusta vahingosta kansainvälisille suhteille sillä perusteella, että muutoin yhteistyö Kanadan kanssa voisi vaarantua, on sekin virheellinen.
                           
                        
            
                  2)
               
               
                  Toinen kanneperuste: asetuksen N:o 1049/2001 4 artiklan 6 kohdan rikkominen, koska riidanalainen asiakirja on virheellisesti päätetty antaa tutustuttavaksi vain osittain.
               
            
                  3)
               
               
                  Kolmas kanneperuste: asetuksen N:o 1049/2001 4 artiklan 7 kohdan rikkominen, koska asiakirjaan tutustuminen on evätty ilman ajallista rajoitusta.
               
            
                  4)
               
               
                  Neljäs kanneperuste: SEUT 296 artiklasta ja Euroopan unionin perusoikeuskirjan 41 artiklan 2 kohdan c alakohdasta johtuvan perusteluvelvollisuuden noudattamatta jättäminen.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).